नाले की सफाई नहीं होने से लगे कूड़े के ढेर
भास्कर संवाददाता | कीरतपुर साहिब
कीरतपुरसाहिब के सेहत केंद्र, गुरुद्वारा बिबाणगढ़ साहिब, गुरुद्वारा चरण कंवल साहिब तथा सरकारी सीनियर सेकेंडरी स्कूल के निकट से गुजरने वाले बरसाती नाले की नगर पंचायत ने कई महीनों से सफाई नहीं करवाई है। इस कारण वहां कूड़े के ढेर लग गए है। अब वहां से रही बदबू के कारण लोग परेशान हैं।
जानकारी के अनुसार चंगर क्षेत्र के पहाड़ी एरिया से आने वाले बरसाती पानी तथा शहर के गंदे पानी की निकासी के लिए बनाए दो निकासी नाले में चार गांवों का गंदा पानी पड़ता है। आगे यह पानी भाखड़ा नहर के नीचे बने साइपन द्वारा आगे गंदे नाले में जाकर सतलुज दरिया में गिरता है। गांव भटोली तथा कीरतपुर साहिब के क्षेत्र में निकलते गंदे पानी के नालों की सफाई के लिए कई महीने हो चुके हैं। इस मौके पर मनोहर लाल, तेजिंदर सिंह, भूपिंदर सिंह, जुगराज सिंह, जसपाल सिंह, गुरमीत सिंह, दविंदर सिंह आदि ने नगर पंचायत से मांग की कि नालों की जल्द सफाई करवाई जाए ताकि माथा टेकने वाले आने वाले श्रद्धालुओं और लोगों को परेशानी हो।
नाले में फैली गंदगी के कारण वहां से लोगों का निकलना मुश्किल हो गया है।
^लोगों की जरूरत अनुसार विभिन्न स्थानों पर कूड़ेदान रखे हैं। फिर भी लोग कूड़ादान में कूड़ा नहीं डालते। इस कारण गंदगी फैलती है। लोगों को इस बारे अवेयर किया जाएगा। -राकेशअरोड़ा, ईओ नगर पंचायत
hin_Deva bho_Deva hin_Deva hin_Deva hin_Deva hin_Deva